hotchpotch/miracl-hf-unified huggingface dataset:
विरूप-चित्रण
व्यक्ति, समाज अथवा राजनीति पर चित्रों के माध्यम से व्यंग्य कसने अथवा उपहास करने की सामान्य विधा को विरूप-चित्रण या कैरिकेचर (Caricature) कहते हैं। यह मूलत फ्रेंच का शब्द है और फ्रेंच में यह इतालवी शब्द 'कैरिकेचुरा' से लिया गया था जिसका तात्पर्य वैयक्तिक गुणों अथवा अवगुणों का अतिरंजित चित्रण था।
चित्रकला की इस विधा का आरंभ ढूंढनेवाले लोग इसे अरस्तू के काल तक जा पहुंचते हैं। अरस्तु ने पाउसन नामक एक कलाकार का उल्लेख किया है जो लोगों का उपहास चित्रों के माध्यम से किया करता था। प्लीनी ने बुपुलस और अथेनिस नामक दो मूर्तिकारों की चर्चा की है जिन्होंने कवि हिमपानाक्स का जो देखने में बदसूरत लगता था। मजाक बनाने के लिए एक मूर्ति बनाई थी। किंतु इनके बाद किसी चित्रकार अथवा मूर्तिकार का पता नहीं लगता जिन्होंने इस प्रकार का कोई अंकन किया हो। लिनार्डो द विन्सी नामक विख्यात चित्रकार के बनाए विकृत चेहरों के अनेक चित्र उपलब्ध होते हैं जिन्हें सामान्य भाव से कैरिकेचर की संज्ञा दी जा सकती है। किंतु उनके संबंध में कहा जाता है कि उन्होंने किसी प्रकार की उपहास भावना से उसे प्रस्तुत नहीं किया था वरन्‌ वे वस्तुत असाधारण कुरूप लोगों के रेखाचित्र है जिन्हें उन्होंने मनोयोगपूर्वक अध्ययन कर तैयार किया था। इस प्रकार सोलहवीं शती के बाद ही इस विधा के विकास का क्रमबद्ध इतिहास यूरोप में प्राप्त होता है।
कैरिकेचर का महत्त्व उसकी रचना में उतना नहीं है जितना कि उसके प्रचार प्रसार में। अतः मुद्रण साधनों के विकास का साथ ही इसका भी विकास हुआ और पत्र पत्रिकाओं से उसे विशेष प्रोत्साहन मिला और आज इसे भी पत्र पत्रिकाओं में महत्त्व प्राप्त है। अब वह कैरिकेचर की अपेक्षा कार्टून के नाम से अधिक प्रसिद्ध है। अपने इस रूप में वह सामयिक सभी प्रकार की गतिविधियों पर प्रच्छन्न रूप से चुटीले टीका का एक सशक्त माध्यम माना जाता है।
कैवल्य
विवेक उत्पन्न होने पर औपाधिक दुख सुखादि - अहंकार, प्रारब्ध, कर्म और संस्कार के लोप हो जाने से आत्मा के चितस्वरूप होकर आवागमन से मुक्त हो जाने की स्थिति को कैवल्य कहते हैं।
पातंजलसूत्र के अनुसार चित्‌ द्वारा आत्मा के साक्षात्कार से जब उसके कर्त्तृत्त्व आदि अभिमान छूटकर कर्म की निवृत्ति हो जाती है तब विवेकज्ञान के उदय होने पर मुक्ति की ओर अग्रसारित आत्मा के चित्स्वरूप में जो स्थिति उत्पन्न होती हैं उसकी संज्ञा कैवल्य है। वेदांत के अनुसार परामात्मा में आत्मा की लीनता और न्याय के अनुसार अदृष्ट के नाश होने के फलस्वरूप आत्मा की जन्ममरण से मुक्तावस्था को कैवल्य कहा गया है। योगसूत्रों के भाष्यकार व्यास के अनुसार, जिन्होंने कर्मबंधन से मुक्त होकर कैवल्य प्राप्त किया है, उन्हें 'केवली' कहा जाता है। ऐसे केवली अनेक हुए है। बुद्धि आदि गुणों से रहित निर्मल ज्योतिवाले केवली आत्मरूप में स्थिर रहते हैं। हिंदू धर्मग्रंथों में शुक, जनक आदि ऋषियों को जीवन्मुक्त बताया है जो जल में कमल की भाँति, संसार में रहते हुए भी मुक्त जीवों के समान निर्लेप जीवनयापन करते है। जैन ग्रंथों में केवलियों के दो भेद - संयोगकेवली और अयोगकेवली बताए गए है।
श्री संस्थान गौडपदाचार्य मठ
श्री संस्थान गौडपदाचार्य मठ गोवा के कवळे नामक स्थान पर स्थित एक मठ है। इसे कवळे मठ भी कहते हैं। यह दक्षिण भारतीय सारस्वत ब्राह्मणों का सबसे पुराना मठ है।
मुद्राशास्त्र
मुद्राशास्त्र (Numismatics) सिक्कों, कागजी मुद्रा आदि के संग्रह एवं उसके अध्ययन का विज्ञान है।
मुद्राशास्त्र इतिहास और संस्कृति को जानने का सर्वाधिक विश्वनीय और दिलचस्प माध्यम है। मुद्राओं की धातु, शिल्प और प्रतीकों के माध्यम से उनका काल और मूल्य निर्धारण किया जाता है तथा उनके सूक्ष्म अध्ययन से उस समय के समाज की आर्थिक, सामाजिक और सांस्कृतिक अवस्था को जाना जा सकता है। यह एक छंद भी है |
परमेश्वरीलाल गुप्त
डॉ परमेश्वरीलाल गुप्त (२४ दिसम्बर १९१४ - २९ जुलाई २००१) भारत के स्वतंत्रता-संग्राम सेनानी, मुद्राशास्त्री, इतिहासकार एवं हिन्दी साहित्यकार थे।
उनका जन्म उत्तर प्रदेश के आजमगढ़ में हुआ था। सन् १९३० में जब वे 'वेजली हाई स्कूल' में थे, नेहरू की गिरफ्तारी के विरुद्ध उन्होने विरोध आयोजित किया था जिसके कारण उन्हें विद्यालय से निकाल दिया गया। उसके बाद वे भारतीय राष्ट्रीय कांग्रेस के सदस्य बने और कई बार अंग्रेज सरकार ने उन्हें जेल भेजा।। वे आजमगढ़ में इतने लोकप्रिय हुए कि 'आजमगढ़ के नेहरू' कहलाने लगे।
सन् १९४७ में जब भारत स्वतंत्र हो गया, उन्होने राजनीति से संयास ले लिया। इसके उपरान्त उन्होने अपना पूरा जीवन अपनी ज्ञानपिपासा को बुझाने में लगा दिया। उन्होने पुनः विद्याथीजीवन में प्रवेश किया और प्राचीन भारतीय इतिहास एवं संस्कृति विषय लेकर प्रथम श्रेणी में एमए की परीक्षा उतीर्ण की। इसके उपरान्त उन्होने बनारस हिन्दू विश्वविद्यालय से पीएचडी की।
आजादी की लड़ाई के साथ-साथ श्री गुप्त सामाजिक बुराइयों के विरुद्ध भी लड़े। इसके लिये उन्होने 'अग्रवाल सेवक मण्डल' और 'अग्रवाल युवक संघ' भी बनाया। उन्होने आजमगढ़ के लोगों के की शिक्षा के विकास पर भी ध्यान दिया और वहाँ एक सार्वजनिक पुस्तकालय की स्थापना की। बालिका शिक्षा के लिये उन्होने एक बालिका प्राइमरी स्कूल की स्थापना की जो आगे चलकर महाविद्यालय बन गया।
उन्होने वाराणसी से छपने वाले 'आज' तथा आगरा से प्रकाशित 'सैनिक' नामक दैनिकों के सम्पादकीय मण्डल में भी लगभग १५ वर्षों तक अपनी सेवाएँ दीं।
डॉ गुप्त ने वाराणसी के भारत कलाभवन में सन् १९५० से सन् १९५४ तक सहायक संग्रहालयाध्यक्ष (क्यूरेटर) के पद पर काम किया। उसके बाद सन् १९६२ तक उन्होने प्रिंस ऑफ वेल्स म्यूजियम में मुद्राशास्त्री के रूप में कार्य किया। सन् १९६३ से १९७२ तक वे पटना संग्रहालय के अध्यक्ष रहे। सेवानिवृत्ति के बाद वे नासिक में रहने लगे और वहीं भारतीय मुद्राशास्त्रीय अध्ययन शोध संस्थान (Indian Institute of Research in Numismatic Studies) की स्थापना की। आज यह एशिया में अपने तरह का अकेला प्रतिष्ठान है।
उनका प्रथम शोधपत्र सन् १९४२ में भारतीय मुद्राशास्त्रीय सोसायटी के जर्नल में प्रकाशित हुआ था। उसके बाद उन्होने ३२ पुस्तकें एवं कोई ढ़ाई सौ शोधपत्र लिखे। अति प्राचीन भारतीय पंच-मार्क सिक्कों के तो वे सर्वश्रेष्ठ विद्वान थे।
डॉ गुप्त को अनेकों सम्मान एवं पुरस्कार मिले। भारतीय मुद्राशास्त्रीय सोसायटी (Numismatic Society of India) ने उन्हें सन् १९५४ में 'चक्रविक्रम' मेडल प्रदान किया। फिर सन् १९६२ में 'नेल्सन राइट मेडल' (Nelson Wright Medal) प्रदान किया और सन् १९७२ में अपना अवैतनिक फेलो बनाया। 'रॉयल नुमिस्मैटिक सोसायटी' ने भी उन्हें सन् १९७५ में अपना अवैत्तनिक फेलो चुना। उसी वर्ष कोलकाता की एशियाटिक सोसायटी ने उन्हें 'यदुनाथ सरकार स्वर्न पदक' प्रदान किया। सन् १९८६ में डॉ गुप्त को अन्तरराष्ट्रीय मुद्राशास्त्रीय आयोग का अवैतनिक सदस्य बनाया गया। सन् १९८७ में उन्हें अमेरिकी मुद्राशास्त्रीय सोसायटी का मेडल (Archer M. Huntington Medal) प्रदान किया गया। सन् १९९३ में उन्हें मुम्बई की एशियाटिक सोसायटी का अवैतनिक फेलो चुना गया।
ऍनजीसी ६८२२
ऍनजीसी ६८२२ (), जिसे बरनार्ड की गैलेक्सी () और आईसी ४८९५ () भी कहा जाता है, एक डन्डीय सर्पिल गैलेक्सी है जिसका आकार थोड़ा बेढंगा है। यह गैलेक्सियों के स्थानीय समूह की सदस्य है और आकाशगंगा (हमारी गैलेक्सी) के पास स्थित है। अपने ढाँचे और तारों के हिसाब से यह छोटे मॅजलॅनिक बादल नामक गैलेक्सी से काफ़ी मिलती-जुलती है। आकाश में यह धनु तारामंडल के क्षेत्र में नज़र आती है और हमसे क़रीब १६ लाख प्रकाश वर्ष की दूरी पर स्थित है।
बौनी अंडाकार गैलेक्सी
बौनी अंडाकार गैलेक्सी ऐसी बौने आकार की अंडाकार गैलेक्सी को कहते हैं जो अन्य अंडाकार गैलेक्सियों की तुलना में काफ़ी छोटी हो। इन्हें हबल अनुक्रम की चिह्नावली में dE की श्रेणी दी जाती है। बौनी अंडाकार गैलेक्सियाँ आम तौर पर अन्य गैलेक्सियों की उपग्रहीय गैलेक्सियों के रूप में मिलती हैं या फिर गैलेक्सियों के झुंडों में पाई जाती हैं।
अंग्रेज़ी में "बौनी अंडाकार गैलेक्सी" को "ड्वॉर्फ़ ऍलिप्टिकल गैलॅक्सी" (dwarf elliptical galaxy) कहते हैं।
बहुत से खगोलशास्त्री मानते हैं के बौनी अंडाकार गैलेक्सियाँ गैस और आन्ध्र पदार्थ (डार्क मैटर) के गुरुत्वाकर्षण के प्रभाव से एकत्रित होने से धीरे-धीरे बन जाती हैं और यही बौनी गैलेक्सियाँ आपस में मिलकर फिर बड़ी गैलेक्सियाँ बनती हैं। अगर इस विचार को माना जाए तो ब्रह्माण्ड में दिखने वाली बहुत सी महान गैलेक्सियाँ ऐसी बौनी गैलेक्सियों के टकराव और सम्मिलन से बनी हैं।
अन्य खगोलशास्त्री इस राए से असहमत हैं। उनका मानना है के जब महान सर्पिल गैलेक्सियाँ किसी समूह में होती हैं तो उनमें गुरुत्वाकर्षण से आपसी खींचातानी चलती रहती है। इसे कभी-कभी "गैलेक्सीय उत्पीड़न" (galaxy harassment, गैलॅक्सी हरैसमॅन्ट) कहते हैं और इस से गैलेक्सियाँ धीरे-धीरे अपना आकार बदल लेती हैं। फिर सर्पिल गैलेक्सियों की भुजाएँ और अन्य भाग इन बौनी गैलेक्सियों का रूप धारण कर लेती हैं। इस धारणा में विशवास रखने वाली वैज्ञानिक प्रमाण के तौर पर बहुत-सी बौनी अंडाकार गैलेक्सियों के अन्दर भुजा-रूपी ढांचों की मौजूदगी का वर्णन करते हैं।
पाकिस्तान टेलिविज़न कॉरपोरेशन
पाकिस्तान टेलिविज़न कॉरपोरेशन () या पी॰टी॰वी॰ () पाकिस्तान का सरकारी टेलिविज़न प्रसारक है। इसका सर्वप्रथम प्रसारण २६ नवम्बर १९६४ को लाहौर से किया गया था। सन् २००७ तक इसने छह चैनलों पर प्रसारण करना चालू कर दिया था।
सन् १९६१ में सय्यद वाजिद अली नाम के जाने-माने उद्योगपति ने जापान की निप्पोन ऍलॅक्ट्रिक कम्पनी (ऍन॰ई॰सी॰) के साथ एक समझौता किया जिसके तहत ऍन॰ई॰सी॰ की मदद से वे निजी क्षेत्र में एक पाकिस्तानी टेलिविज़न केंद्र स्थापित करने के लिए तैयार हो गए। उन्होंने उबैद-उर-रहमान नाम के प्रख्यात इंजिनीयर को इस केंद्र को चालू करने की ज़िम्मेदारी सौंपी। १९६२ में तजुरबे के लिए इस केंद्र से छोटे-मोटे प्रसारण किये गए। इन प्रसारणों से अयूब ख़ान की पाकिस्तानी सरकार का ध्यान इस तरफ़ गया और उन्होंने इस केंद्र को संचार मंत्रालय द्वारा नियंत्रित एक सरकारी प्रोजेक्ट में शामिल कर लिया। १९६३ में उबैद-उर-रहमान को फिर इस प्रोजेक्ट का नेतृत्व-भार दिया और ऍन॰ई॰सी॰ के साथ तालमेल जारी रखा। शुरू में यह प्रोजेक्ट लाहौर में रेडियो पाकिस्तान के दफ़्तर के पीछे के मैदान में खड़े एक तम्बू के अन्दर चलाया गया, लेकिन जल्द ही एक प्रसारण खम्बा और स्टूडियो की इमारत खड़ी की गई। २६ नवम्बर १९६४ को लाहौर केंद्र से प्रसारण सेवा शुरू हुई। दूसरा केंद्र १९६५ में ढाका में सक्रीय हुआ, जो अब बंगलादेश में है हालांकि तब पूर्वी पाकिस्तान में था। तीसरा केंद्र रावलपिंडी-इस्लामाबाद में १९६५ में ही शुरू हुआ और चौथा कराची में १९६६ में आरम्भ हुआ। १९७४ तक पेशावर और क्वेट्टा में भी केंद्र बन चुके थे।
शुरू में पाकिस्तान टेलिविज़न के सारे कार्यक्रम केवल काले-सफ़ेद (यानि ब्लैक एंड व्हाईट) माध्यम में थे लेकिन १९७६ में रंगीन प्रसारण आरम्भ हो गया। १९८७ में 'पाकिस्तान टेलिविज़न अकादेमी' शुरू की गई जिसमें इस माध्यम में काम करने ले इच्छुक लोगों को शिक्षा दी जाने लगी। इन सब चीज़ों के लिए पैसा सरकार और निजी क्षेत्र के व्यापारियों ने मिलकर लगाया। १९९१ में पी॰टी॰वी॰ ने उपग्रहीय प्रसारणों को ज़ोर-शोर से आरम्भ किया और १९९९ में डिजिटल टेलिविज़न प्रसारण शुरू किया।
१९७०, १९८० और १९९० के दशकों में पाकिस्तान टेलिविज़न के धारावाहिक नाटक भारतीय उपमहाद्वीप में सबसे अच्छे माने जाते थे। इनमें 'ख़ुदा की बस्ती', 'तीसरा किनारा', 'अनकही', 'तनहाईयाँ', 'आँगन टेढ़ा', 'फ़िफ़्टी-फ़िफ़्टी', 'स्टूडियो ढाई', 'स्टूडियो पौने-तीन', 'अँधेरा उजाला', 'सोना चांदी', 'उन्कल उर्फ़ी', 'वारिस', 'धूप किनारे', 'सुनहरे दिन' और 'चाँद गिरहन' जैसे ड्रामे बहुत प्रसिद्ध हुए और पाकिस्तान और उत्तर भारत दोनों में सराहे गए।
इन टाइम
इन टाइम () 2011 में बनी विज्ञान पर आधारित फिल्म है, जिसमें अमैन्डा सेयफ्राइड, जस्टिन टिम्बरलेक, सिलियन मर्फी, ओलिविया वाइल्डे, एलेक्स पेट्टिफर, विंसन्ट कार्थइसिअर और जॉनी जेलेकी मुख्य भूमिका में हैं। फिल्म का लेखन व दिग्दर्शन एंड्र्यू निक्कोल द्वारा किया गया है और इसे 28 अक्तूबर 2011 को रिलिज़ किया गया था।
महामेघवाहन वंश
भुवनेश्वर के समीप उदयगिरि पहाड़ी पर हाथीगुंफा के अभिलेख से कलिंग में एक चेति (चेदि) राजवंश का इतिहास ज्ञात होता है। यह वंश अपने को प्राचीन चेदि नरेश वसु की संतति (वसु-उपरिचर) कहता है। कलिंग में इस वंश की स्थापना संभवत: महामेघवाहन ने की थी जिसके नाम पर इस वंश के नरेश महामेघवाहन भी कहलाते थे। खारवेल, जिसके समय में हाथीगुंफा का अभिलेख उत्कीर्ण हुआ इस वंश की तीसरी पीढ़ी में था। महामेघवाहन और खारवेल के बीच का इतिहास अज्ञात है। महाराज वक्रदेव, जिसके समय में उदयगिरि पहाड़ी की मंचपुरी गुफा का निचला भाग बना, इस राजवंश की संभवत: दूसरी पीढ़ी में था और खारवेल का पिता था।
खारवेल, इस वंश और कलिंग के इतिहास के ही नहीं, पूरे प्राचीन भारतीय इतिहास के प्रमुख शासकों में से है। हाथीगुंफा के अभिलेख के विवरण में अतिशयोक्ति की संभावना के पश्चात्‌ भी जो शेष बचता है, उससे स्पष्ट है कि खारवेल असाधारण योग्यता का सेनानायक था और उसने कलिंग की जैसी प्रतिष्ठा बना दी वैसी बाद की कई शताब्दियों संभव नहीं हुई।
खारवेल के राज्यकाल की तिथि अब भी विवाद का विषय हे, जिसमें एक मत ईसा पूर्व दूसरी शताब्दी के पूर्वार्ध के पक्ष में है किंतु खारवेल को ईसा पूर्व पहली शताब्दी के उत्तरार्ध में रखनेवाले विद्वानों की संख्या बढ़ रहीं है।
खारवेल के पश्चात्‌ चेदि राजवंश के संबंध में हमें कोई सुनिश्चित बात नहीं ज्ञात होती। संभवत: उसके उत्तराधिकारी उसके राज्य को स्थिर रखने में भी अयोग्य थे जिससे शीघ्र ही साम्राज्य का अंत हो गया।
नील पैट्रिक हैरिस
निल पैट्रिक हैरिस () एक अमरिकी अभिनेता, गायक, निर्देशक व जादुगर है।
मुख्य किरदारों में इनके "डुगी हाउज़र, एमडी", "स्टारशिप ट्रुप्रर्स" में कर्नल कार्ल जेनकिन्स, "हाउ आई मेट योर मदर" में बार्नी स्टिन्सन, "हैरोल्ड ऐंड कुमार श्रंखला" में खुद का हि एक मनघडंत रूप, "द स्मर्फ्स" में पैट्रिक विन्सलो शामिल है।
इन्होने 7 जून 2009 में हुए 63वें टोनी पुरस्कारों व 20 सितंबर 2009 में हुए 61वें प्राइम टाइम एमी पुरस्कारों की मेजबानी की। 7 मार्च 2010 को इन्होने 82वें अकादमी पुरस्कारों में शुरूआती गाना गा कर सभिको अचंभे में डाल दिया था। 21 अगस्त 2010 को इन्हे दो एमी पुरस्कारों से सम्मानित किया गया।
सितंबर 2011 में हैरिस को हॉलिवुड वाक ऑफ फेम में उनके नाम का सितारा देकर सम्मानित किया गया।
हैरिस का जन्म ऐल्बुक्युर्क्यू, न्यु मेक्सिको में हुआ और वे रुइडोसो, न्यु मेक्सिको में बडे हुए। उनके माता पिता शिला और रॉन एक रेस्टरॉ चलाते थे।
द स्मर्फ्स
द स्मर्फ्स () 2011 में बनी पारिवारिक 3डी फ़िल्म है।
प्रिमोर्स्की क्राय
प्रिमोर्स्की क्राय (रूसी: Примо́рский край), जिसे पहले प्रिमोर्ये (Примо́рье) भी कहा जाता था, रूस का एक संघीय खंड है जो क्राय का दर्जा रखता है। रूसी भाषा में 'प्रिमोर्सकी' का मतलब 'समुद्री' होता है इसलिए इस राज्य को कभी-कभी 'समुद्री प्रांत' या 'समुद्री क्षेत्र' भी कहा जाता है। इसका प्रशासनिक केंद्र और राजधानी व्लादिवोस्तोक का शहर है। प्रिमोर्सकी क्राय का क्षेत्रफल वर्ग १,६५,९०० किमी है और सन् २०१० की जनगणना में इस प्रांत की आबादी १९,५६,४२६ थी।
प्रिमोर्सकी क्राय की सरहदें दक्षिण में चीन और उत्तर कोरिया से मिलती हैं, जबकि पूर्व में जापान सागर का पानी है। इस राज्य का अधिकांश हिस्सा पहाड़ी है और ८०% पर जंगल विस्तृत हैं। यहाँ की सबसे बड़ी पर्वत शृंखला सिख़ोते-अलीन पर्वत है। इधर बहुत से प्राचीन ज्वालामुखियों के खँडहर भी मिलते हैं और कई नदियाँ-नाले बहते हैं। वनों में बहुत से जानवर मिलते हैं, जैसे की उस्सुरियाई भालू, अमूरी शेर, भिन्न प्रकार के हिरन, जंगली सूअर और बहुत प्रकार के पक्षी।
यह एक ठंडा इलाक़ा है। इसके उत्तरी भाग में सालभर का औसत तापमान लगभग १ °सेंटीग्रेड और दक्षिणी तटवर्ती क्षेत्र में ५.५ °सेंटीग्रेड रहता है। सर्दियों में कई स्थानों पर भारी बर्फ़बारी होती है।
सौर सम्प्रदाय
सौर आर्थत सूर्य कि उपसना करने वाला सम्प्रदाय सौर कहलाते हैं। यह सम्प्रदाय वैदिक काल से ही अस्त्तित्व में है । सनातन धर्म की वर्ण व्यवस्था में सूर्य की उपासना का उलेख मिलता है । ब्राह्मणों में संध्या कर्म में सूर्य की उपासना का ही वर्णन है । "सौर"सूर्य को ही ब्रह्म (संसार के जनक)के रूप में मानते है । वेदों में सूर्य की स्तुतियां है जिनमे मुख्य "चक्षुषो उपनिषद" है ।
डुमराँव
डुमराँव (Dumraon) भारत के बिहार राज्य के बक्सर ज़िले में स्थित एक नगर है।
डुमराँव पहले भोजपुर रियासत का एक प्रसिद्ध गाँव हुआ करता था। अब यह गाँव न रहकर बक्सर ज़िले का एक प्रसिद्ध शहर और तहसील बन चुका है जिसकी अपनी नगरपालिका है। हिन्दुस्तान के मशहूर शहनाई वादक उस्ताद बिस्मिल्ला ख़ाँ का जन्म इसी शहर के टेढ़ी बाज़ार में 21 मार्च 1916 को हुआ था।
आरा-बक्सर राजमार्ग (NH- 84) से मात्र डेढ किलोमीटर दूर स्थित इस शहर की ज़मीन खेती के लिहाज से बेहद उपजाऊ है। यहाँ के दस्तकारों के हाथ की बनी चटाइयाँ और दरी काफी मशहूर हैं। यहां के बने सिंधोरे (vermilion pot) जो खरवार जाति (अनुसूचित जनजाति)के लोगों द्वारा बनाया जाता है,की देश के अलावे विदेशों तक मांग होती है। राजगढ़ स्थित 'बांके बिहारी मन्दिर', 'काली जी का मन्दिर' व 'डुमरेजनी माई का मन्दिर' यहाँ के प्रसिद्ध पर्यटन स्थल हैं। बरतानिया जमाने के बने हुए वास्तुकला के अनेक स्थान भी दर्शनीय हैं जिन्हें देखने विदेशी पर्यटक प्राय: यहाँ आते रहते हैं। इसके साथ ही राजा भोज के किले के खंडहर के अवशेष आज भी उसकी दास्तान को बयां करते हैं।
डुमराँव भारत के मानचित्र पर भूमध्य रेखा से 25.55 डिग्री उत्तर व 84.15 डिग्री पूर्व () में स्थित है। समुद्र तल से इसकी उँचाई 61 मीटर (लगभग 200 फीट) है।
भारतवर्ष की 2001 की जनगणना के अनुसार डुमराँव की कुल जनसंख्या 45,796 थी। इनमें 53% पुरुष व 47% स्त्रियाँ थीं। इस शहर की औसत साक्षरता दर उस समय 54% थी जो राष्ट्रीय साक्षरता दर (59.5%) से कम आँकी गयी थी। इसमें भी पुरुष 64% और महिलायें 43% ही शिक्षित हो पायी थीं। कुल जनसंख्या में 17% भाग उन बच्चों का था जिनकी आयु 6 वर्ष से भी कम थी।
जेसन सेगल
जेसन जॉर्डन सेगल () एक अमरिकी अभिनेता है। यह सीबीएस के "हाउ आई मेट योर मदर‎" पे अपने किरदार मार्शल एरिक्सन के लिए जाने जाते हैं। इन्होने कई फ़िल्में भि कि है जिसमें "गुलिवर ट्रैवल्स" और "द मपेट्स" शामिल है।
कॉल्विन तालुकेदार्स कालेज
कॉल्विन तालुकेदार्स कालेज लखनऊ में स्थित एक कालेज हैं। गोमती नदी के तट पर तकरीबन 80 एकड भूमि के विस्तार में फैले इस कालेज कॉल्विन तालुकेदार्स कालेज की स्थापना 11 मार्च 1891 को अवध और आगरा प्रान्त के मुख्य आयुक्त सर आक्लैन्ड काल्विन ने इसके मुख्य भवन की नींव रखी परन्तु वास्तव में यह विद्यालय वर्ष 1892 में प्रारंभ हो सका जब इसमें तत्कालीन रजवाडों और तालुकदार के पाल्यो ने दाखिला लिया। इसमें प्रवेश की एकमात्र तथा अंतिम शर्त राजघराने का पुत्र या पाल्य होना ही थी। यह संस्था विशुद्ध रूप से रजवाडों के पाल्यों को अंग्रजी माध्यम से शिक्षा दिलाने के लिये स्थापित की गयी थी अतः इसमें छात्रों की संख्या 50 से ऊपर न होती थी। जिस वर्ष इस की छात्र संख्या ने 100 का आंकडा छुआ उस दिन प्रसन्नतावश विद्यालय में एक दिन का अवकाश घोषित किया गया।
1891 में अवध और आगरा प्रान्त के मुख्य आयुक्त सर आकलेन्ड काल्विन कलेज के संथापक।""
इस कालेज में शिक्षा पाने के लिये राजघराने का पाल्य होने की शर्त को 1933 में हटा लिया गया था। 1965 में इस विद्यालय को भारत सरकार द्वारा देश के प्रमुख विद्यालयों के रूप में चिन्हित करते हुये मेधावी छात्रों को शिक्षित करने के लिये अधिसूचित किया गया। इस कालेज में प्राचार्य तथा उपप्राचार्य अंग्रेज ही हुआ करते थे। विद्यालय आज भी बी0 आई 0 ए0 (ब्रिटिश इन्डिया एसोसिएशन) नामक संस्था के सहयोग से चलता है।
विद्यालय उज्जैन, तक्षशिला, नालन्दा, सांची और अजन्ता नामक पांच प्रमुख हाउस में बंटा हुआ है। यह्लखनऊ का एक ऐसा विद्यालय है जिसमे भारत की अनेक प्रमुख हस्तियो जैसे अरुण नेहरू, जावेद अख्तर, बाबा सहगल आदि ने शिक्षा प्राप्त की है। इस कालेज में शिक्षा ग्रहण कर विभिन्न क्षेत्रों में प्रसिद्धि पाने वालों में प्रमुख व्यक्ति इस प्रकार है।
अपनी आत्मकथा तरकश में इस कालेज का जिक्र करते हुये जावेद अख्तर ने लिखा है - ""मेरा दाख़िला लखनऊ के मशहूर स्कूल कॉल्विन ताल्लुक़ेदार कॉलेज में छटी क्लास में करा दिया जाता है। पहले यहाँ सिर्फ़, ताल्लुक़ेदारों के बेटे पढ़ सकते थे, अब मेरे जैसे कमज़ातों को भी दाख़िला मिल जाता है। अब भी बहुत महँगा स्कूल है।.. मेरी फ़ीस सत्रह रुपये महीना है (यब बात बहुत अच्छी तरह याद है, इसलिए की रोज... जाने दीजिए)। मेरी क्लास में कई बच्चे घड़ी बाँधते हैं। वो सब बहुत अमीर घरों के हैं। ... मैंने फैसला कर लिया है कि बड़ा होकर अमीर बनूँगा... ""
जानकीपुरम
यह तीन भागों में विभाजित है:-
जानकीपुरम लखनऊ का पाचवां रिहायशी क्षेत्र है जानकीपुरम 10 खंडों में बंटा है, जो , सेक्टर A से आरंभ होता है:-
सेक्टर ए बी सी डी थाना विकास नगर के अंतर्गत आते हैं और बाकि सेक्टर थाना जानकीपुरम के अंतर्गत I जानकीपुरम के डाकघर का पिन कोड 226021 हैI भारत का प्रमुख राजमार्ग NH-24 जो की लखनऊ -दिल्ली राजमार्ग से जाना जाता है यही से होकर गुजरता हैI यहाँ का नजदीकी रेलवे स्टेशन मोहीबुल्लापुर हैI कुर्सी रोड, ठेरी पुलिया, साठ फीट यहाँ के मुख्य व्यापारिक केंद्र है इसके अलावा यहाँ पर कुर्सी रोड की सब्जी मंडी भी बहुत व्यस्त मंडी है, जानकीपुरम के अलावा यहाँ से लगे हुए क्षेत्र जैसे अलीगंज, विकासनगर, कल्यानपुर, आदिल नगर के लोगो के लिए दैनिक आहार में लायी जाने वाली वस्तुओ का एक केंद्र है जहा प्रतिदिन लगभग २००० लोग आते हैं और सब्जियां और फल खरीदते हैंI यहाँ पर सिटी लाइफ मॉल भी है जो आकर्षण का केंद्र हैI
ज़ोलोतोय रोग
ज़ोलोतोय रोग () एक सींग के आकार वाली समुद्री खाड़ी है जिस से रूस के सुदूर पूर्वी प्रांत प्रिमोर्स्की क्राय का तट लगता है। यह खाड़ी आगे चलकर जापान सागर में मिल जाती है। इसके सींगनुमा आकार की लम्बाई सात किलोमीटर है और चौड़ाई लगभग दो किलोमीटर है। पानी की गहराई २० से २७ मीटर के दरमियान है। अपने आकार की वजह से यह एक बढ़िया प्राकृतिक बंदरगाह है, जिस वजह से इसके मुख पर स्थित व्लादिवोस्तोक नगर भी फला-फूला है।
१९वीं शताब्दी में चीनी स्रोतों में इसे खाड़ी को 'गामत खाड़ी' बुलाया गया है। सन् १८५० के दशक में एक फ़्रांसिसी जहाज़ ने यहाँ कुछ देर के लिए लंगर डाला था और यह पहली ज्ञात यूरोपीय नौका थी जो कुछ समय के लिए ज़ोलोतोय खाड़ी में रुकी। कुछ वर्षों बाद क्रीमिया के युद्ध के दौरान 'विन्चॅस्टर' नाम की ब्रिटिश जंगी नौका ने भी यहाँ लंगर डाला और इसे 'मई बन्दरगाह' (Port May, पोर्ट मे) का नाम दिया। १८५९ मे रूस के राजदरबार से सम्बन्ध रखने वाले निकोलाय मुरावयोव-अमूर्स्की () ने जब इस बंदरगाह तो देखा तो उन्हें यह तुर्की के इस्तानबुल शहर की बंदरगाह से मिलती जुलती लगी। उस बंदरगाह का नाम 'सोने का सींग' () है। इसलिए उन्होने इस बंदरगाह का नाम रूसी भाषा में 'ज़ोलोतोय रोग', रखा जिसका अर्थ भी 'सोने का सींग' है।
खोहरा मलवली
यह गाँव भारत के राजस्थान राज्य के अलवर की लक्ष्मनगढ तहसिल में स्थित है\ इसमे लगभग १०५० परीवार निवास करते हैं\ इस गाँव में मुख्य रूप से ८ प्रकार कि जातिया निवास करती है जो कि निम्न है राजपूत, वैश्य, ब्राह्नण, अहीर, जाट, मीणा, बैरवा, माणी इत्यादि\ इस गाँव सभी सुख सुविधाए हैं\
2011 रूसी विरोध
2011 रूसी विरोध रूसी विधायी चुनाव प्रक्रिया, जो कई रूसी और विदेशी पत्रकारों, राजनीतिक कार्यकर्ताओं और जनता के सदस्यों त्रुटिपूर्ण माना जाता के लिए एक प्रतिक्रिया के रूप में शुरू किया। 10 दिसम्बर 2011, छोटे पैमाने पर प्रदर्शनों की एक सप्ताह के बाद, रूस मास्को में सोवियत संघ के पतन के बाद से सबसे बड़ा विरोध प्रदर्शन को देखा. विरोध का ध्यान सत्तारूढ़ पार्टी, यूनाइटेड रूस और व्लादिमीर पुतिन, वर्तमान प्रधानमंत्री और पिछले दो शब्द राष्ट्रपति, जो अपने इरादे की घोषणा 2012 में राष्ट्रपति पद के लिए फिर से चलाने गया है।
व्लादिवोस्तोक
व्लादिवोस्तोक () रूस के सुदूर पूर्व में स्थित एक शहर है और रूस के प्रिमोर्स्की क्राय राज्य की राजधानी है। यह ज़ोलोतोय रोग खाड़ी के मुख पर स्थित है और रूस की चीन व उत्तर कोरिया के साथ लगी सरहदों के पास है। सन् २००२ की जनगणना में इसकी आबादी ५,९४,७०१ गिनी गई थी जो २०१० की जनगणना में थोड़ी-सी घट कर ५,९२,०६९ हो गई। व्लादिवोस्तोक का प्राकृतिक बंदरगाह बहुत बढ़िया माना जाता है और रूस की नौसेना का प्रशान्त महासागर बेड़ा, जिसका ज़िम्मा पूरे प्रशांत महासागर क्षेत्र में रूस के हितों की रक्षा करना है, इसी बंदरगाह को अपना मुख्य अड्डा बनाए हुए है।
'व्लादिवोस्तोक' दो रूसी शब्दों को जोड़कर बना है। 'व्लाद' (Влад) का अर्थ है 'राजा' या 'मालिक' और रूसी नामों में यह उसी तरह प्रयोग होता है जिस तरह कुछ भारतीय नामों में 'इंद्र' या 'ईश' होता है। 'वोस्तोक' (восто́к) का अर्थ है 'पूर्व'। इन दोनों को मिलाकर 'व्लादिवोस्तोक' का अर्थ है 'पूर्व का राजा/मालिक' और यह नाम इसलिए रखा गया क्योंकि यह रूस का सब से पूर्वी बड़ा नगर है।
व्लादिवोस्तोक मुरावयोव-अमूर्स्की प्रायद्वीप (पॅनिनसुला) के दक्षिणतम भाग पर स्थित है। यह इलाक़ा थोड़ा-बहुत पहाड़ी है और इसका सबसे ऊँचा स्थान २५७ मीटर ऊँचा ख़ोलोदिलनिक पर्वत (гора́ Холоди́льник) है। जनवरी में यहाँ बहुत सर्दी पड़ती है और औसत तापमान −१३.२ °सेंटीग्रेड होता है जबकि अगस्त में औसत तापमान २०.६ °सेंटीग्रेड होता है। सर्दियों में यहाँ काफ़ी बर्फ़ गिरती है।
यहाँ के लोगों की आय के मुख्य स्रोत समुद्री व्यापार, मछली पकड़ना और रूसी नौसेना से सम्बंधित नौकरियाँ हैं। व्लादिवोस्तोक के कुल उत्पादन का तीन-चौथाई हिस्सा मछलियों को पकड़कर उनसे सम्बंधित व्यापार से आता है। व्लादिवोस्तोक से लगी हुई ज़ोलोतोय रोग खाड़ी जापान सागर से मिलती है और बहुत सी जापानी गाड़ियाँ समुद्री जहाज़ों से यहाँ लाइ जाती हैं। इन गाड़ियों की बेच-ख़रीद भी इस शहर के लिए एक बड़ा आमदनी का स्रोत है। हर वर्ष यहाँ ढाई लाख जापानी गाड़ियाँ बेचीं जाती हैं जिनमें से दो लाख रूस के अन्य भागों में ले जाई जाती हैं।
ख़ोलोदिलनिक पर्वत
ख़ोलोदिलनिक पर्वत () रूस के सुदूर पूर्व में स्थित राज्य प्रिमोर्स्की क्राय की राजधानी व्लादिवोस्तोक का सब से ऊँचा पहाड़ है। यह २५७ मीटर (८४३ फ़ुट) की ऊँचाई रखता है और सिख़ोते-अलीन पर्वत शृंखला की एक चोटी है।
ध्यान दीजिये कि 'ख़ोलोदिलनिक' में 'ख़' के अक्षर का उच्चारण 'ख' से ज़रा भिन्न है। रूसी भाषा में 'ख़ोलोदिलनिक' का अर्थ 'फ़्रिज' (खाना ठंडा रखने वाला उपकरण) होता है।
अक्षांश-रेखांश (लैटिट्यूड-लॉन्गीट्यूड) के हिसाब से ख़ोलोदिलनिक पर्वत ४३°८'४३" उत्तर और १३१°५६'२४" पूर्व () पर स्थित है।
शंकर महादेवन
शंकर महादेवन () एक भारतीय गायक है और शंकर-एहसान-लॉय तिहरी का हिस्सा है। शंकर महादेवन को चार बार राष्ट्रीय फ़िल्म पुरस्कार, जिसमें तीन बार सर्वश्रेष्ठ पुरुष पार्श्वगायक के लिए और एक बार सर्वश्रेष्ठ संगीत निर्देशक के लिए दिया जा चुका है। सन २०१९ में उन्हें भारत सरकार ने पद्म श्री से सम्मानित किया। महादेवन ने "शंकर महादेवन अकादमी" की स्थापना की, जो दुनिया भर के संगीत के छात्रों को ऑनलाइन भारतीय संगीत सीखाता है। 2015 में, उन्होंने मराठी फ़िल्म "कटयार कलजात घुसली" में एक अभिनेता के रूप में पहली बार अभिनय करते नजर आये थे, जो कि 1960 के दशक के प्रशिध्द नाटक का रूपांतर था। उन्होंने तमिल, मराठी, हिंदी, कन्नड़ और अंग्रेजी भाषा में गीत गाये है। उनका पहला एलबम "ब्रीथलेस" था, जिसमें उन्होंने एक सांस मेँ गाने गाये थे।
शंकर महादेवन का जन्म चेंबूर, मुंबई में केरल के पलक्कड़ से आ कर बसे एक तमिल परिवार में हुआ था। उन्होंने बचपन से ही हिन्दुस्तानी और कर्नाटक संगीत सीखना आरम्भ कर दिया था, और पांच साल की उम्र में ही वीणा बजाना शुरू कर दिया था। महादेवन ने प्रसिद्ध मराठी संगीतकार पंडित श्रीनिवास खले से संगीत की शिक्षा ग्रहण की। महादेवन ने 1988 में कंप्यूटर विज्ञान और सॉफ्टवेयर इंजीनियरिंग में स्नातक किया, और संगीत के क्षेत्र में आने से पहले लिडिंग एज नाम की कम्पनी में एक सॉफ्टवेयर इंजीनियर के रूप में कार्यरत थे।. उनकी पत्नी का नाम संगीता महादेवन है, और उनके दो पुत्र है। ज्येष्ठ पुत्र सिद्धार्थ महादेवन गायक हैं, जिन्होंने 2013 के फ़िल्म "भाग मिल्खा भाग" के गीत "जिंदा" से गायिकी की शुरूआत की। उनका छोटा पुत्र, शिवम महादेवन, भी एक गायक है जिसने 2013 में "धूम 3" के गीत "बन्दे हैं हम" में गीत गाया है। महादेवन ने तमिल, मराठी, हिंदी, और अंग्रेजी भाषा में भी गीत गाये है।
अगौरा हिल्स
अगौरा हिल्स () कैलिफोर्निया का एक शहर है।
जाने पुतिन चाहिए
"जाने पुतिन चाहिए" - एक ही नाम और जनता के लिए एक खुला प्रधानमंत्री व्लादिमीर पुतिन के इस्तीफे की मांग पत्र के लिए हस्ताक्षर एकत्र अभियान की वेबसाइट. अभियान इंटरनेट मार्च 10 2010 सार्वजनिक संगठनों के विरोध के कार्यकर्ताओं की एक संख्या है, साथ ही रूसी संस्कृति के कई प्रसिद्ध आंकड़े में  ref>. सर्जक और उपचार के प्रमुख लेखक, "पुतिन जाना चाहिए" था आंद्रेई Piontkovsky
संदेश, को संबोधित किया, "रूस के नागरिकों के लिए" एक अत्यधिक महत्वपूर्ण स्वर में बनाए रखा है और व्लादिमीर पुतिन के एक अत्यंत नकारात्मक मूल्यांकन किया है।
पता सूचीबद्ध पुतिन युग में सुधार का संदेश ("सभी कि संभव था ही विफल करने के लिए की विफलता") के लेखक के अनुसार में विफल रहा है और दूसरा चेचन युद्ध और रूसी शहरों में मकानों की बमबारी के रूप में इस तरह की घटनाओं को दर्शाता है। संदेश उसके maniacal जुनून के "हर कल्पनीय रास्ते में गैस पाइप बिछाने के लिए, महत्वाकांक्षी लागत (सोची ओलंपिक या रूसी द्वीप करने के लिए पुल की तरह) परियोजनाओं, जो पूरी तरह देश में contraindicated हैं की दीक्षा सबूत है, जहां एक बड़े" को पुतिन भविष्य को समझने की विफलता 'के लेखक के अनुसार आबादी के गरीबी रेखा से नीचे जीवन. " अपील भी देर से राष्ट्रपति बोरिस येल्तसिन और उसके मुहासिरा ("परिवार"), राय के पत्र में, एक के लिए अपनी खुद की सुरक्षा सुनिश्चित करने के प्रयास में राष्ट्रपति कार्यालय में व्लादिमीर पुतिन नामित की आलोचना की. वर्तमान रूसी राष्ट्रपति, दिमित्री मेदवेदेव बकाया "आज्ञाकारी कायममुकाम," "आधुनिक शिमोन Bekbulatovich नामित किया गया था।" लेखकों के लिए कानून प्रवर्तन अधिकारियों के खिलाफ "अपने लोग" मत जाओ और के लिए नहीं ले जाने के लिए बाहर कॉल "भ्रष्ट आपराधिक आदेश."
गन्धर्व वेद
गंधर्व वेद चार उपवेदों में से एक उपवेद है। अन्य तीन उपवेद हैं - आयुर्वेद, शिल्पवेद और धनुर्वेद। गन्धर्ववेद के अन्तर्गत भारतीय संगीत, शास्त्रीय संगीत, राग, सुर, गायन तथा वाद्य यन्त्र आते हैं। गंदर्भ वेद सामवेद का उपवेद है.
भारतीय शास्त्रीय संगीत की उत्पत्ति वेदों से मानी जाती है। सामवेद में संगीत के बारे में गहराई से चर्चा की गई है। भारतीय शास्त्रीय संगीत गहरे तक आध्यात्मिकता से प्रभावित रहा है, इसलिए इसकी शुरुआत मनुष्य जीवन के अंतिम लक्ष्य मोक्ष की प्राप्ति के साधन के रूप में हुई। संगीत की महत्ता इस बात से भी स्पष्ट है कि भारतीय आचार्यों ने इसे 'पंचम वेद' या गंधर्व वेद की संज्ञा दी है। भरत मुनि का नाट्यशास्त्र पहला ऐसा ग्रंथ था जिसमें नाटक, नृत्य और संगीत के मूल सिद्धांतों का प्रतिपादन किया गया है।
in literature not be enough and how how can be possible for the
कलन का मूलभूत प्रमेय
कलन के मूलभूत प्रमेय के दो भाग हैं। इनको कभी-कभी 'कलन का प्रथम मूलभूत प्रमेय' एवं 'कलन का द्वितीय मूलभूत प्रमेय' कहा जाता हैं।
इस प्रमेय का प्रथम भाग प्रदर्शित करता है कि अनिश्चित समाकल को अवकलन द्वरा उलटा जा सकता है।
इस प्रमेय का दूसरा भाग किसी फलन के निश्चित समाकल निकालने के लिये उसके असीमित व्युत्क्रम-अवकलजों (antiderivatives) के उपयोग की छूट देता है।
जेओफ्री रश
जेओफ्री रश () एक ऑस्ट्रेलियन फ़िल्म अभिनेता व फ़िल्म निर्माता है। वह "समुंदर के लुटेरे फ़िल्म श्रृंखला" में कप्तान बारबोसा कि भुमिका के लिए जाने जाते है। वह उन कुछ चुनिन्दा लोगों में से है जिन्हे "ट्रिपल क्राउन ऑफ ऐक्टिंग" के साथ अकादमी पुरस्कार, टोनी पुरस्कार व एमी पुरस्कार से सम्मानित किया गया है।
उन्हें एचबीओ पर द लाइफ़ एंड डेथ ऑफ़ पीटर सेलर्स (2004) में पीटर सेलर्स की भूमिका निभाने वाले टेलीविज़न में उनके काम के लिए भी जाना जाता है, जिसके लिए उन्होंने नेशनल ज्योग्राफिक पर अलबर्ट आइंस्टीन के रूप में जीनियस (2017) में प्राइमटाइम एमी अवार्ड जीता।
टोनी पुरस्कार
द एन्टोनिएट्ट पेरी अवॉर्ड फॉर एक्सलन्स इन थीएटर या सामान्यतः टोनी पुरस्कार ब्रॉडवे थीएटर में अभिनय के लिए दिए जाते हैं।
स्विनी टोड्ड: द डीमन बार्बर ऑफ फ्लिट स्ट्रिट
स्विनी टोड्ड: द डीमन बार्बर ऑफ फ्लिट स्ट्रिट ()
राज्य सिविल सेवा
भारतीय सिविल सेवाके अनुरूप राज्य स्तर पर प्रशासन की सहायता के लिये राज्य सिविल सेवाऐं होती हैं, जिसे राज्य सिविल सेवा के रूप में भी जाना जाता है,  यह राज्य स्तर की सिविल सेवा है और इसमें राज्य सरकार की स्थायी नौकरशाही होती हैं। 1947 से 50 की अवधि में इन सेवाओं की स्थापना तथा तत्संबंधी अन्य निश्चयों के साथ ही साथ संविधान सभा ने स्वतंत्र भारत के लिए एक संविधान का निर्माण कर दिया और विभिन्न रियासतों के विलयन के बाद देश में राजनीतिक एकता स्थापित हो गई। संविधान का स्वरूप, जिसके अधीन ये लोकसेवाएँ थीं, इन राजनीतिक परिवर्तनों को ध्यान में रखकर स्थिर किया गया था।
राज्यों का ढाँचा संघात्मक बनाया गया था, तथापि सार्वजनिक सेवारत कर्मचारियों की मनमानी पदच्युति, स्थानांतरण, पदों के न्यूनीकरण आदि से बचाव के लिए सारे देश में एक जैसी व्यवस्था संविधान द्वारा की गई। समस्त देश में सार्वजनिक सेवाओं और पदों पर भरती और नियुक्ति लोकसेवा आयोगों के माध्यम से करने की व्यवस्था की गई। सेवा की स्थितियों, उन्नति, स्थानांतरण, अनुशासनिक कार्यवाही तथा सेवाकाल में हुई क्षति अथवा विवाद आदि की अवस्था में इन कर्मचारियों के अधिकारों से संबंधित नियमादि बनाने के संबंध में भी इन आयोगों की राय लेना आवश्यक माना गया।
राजस्व (प्रशासनिक) सेवा
राज्य सरकार द्वारा स्थायी नौकरशाही राज्य स्तर की सिविल सेवा राज्य सिविल सेवा के रूप में सदस्य बनने के लिये प्रदेश की राजस्व (प्रशासनिक) सेवा के अनुभवी अधिकारियों को भी प्रोन्नत किया जाता हैं यदि किसी वजह से व्यक्ति यूपीएससी के माध्यम से सिविल सेवक बनने से चूक जाए तो राज्य लोक सेवा आयोग एक अवसर मुहैया कराती है, सभी राज्यों की अपनी लोक सेवा आयोग होती है जो तीन स्तरों के सिविल सेवकों का चयन करते हैं- प्रशासनिक सेवा . यह क्लास-टू सेवा होती है, इसमें सबडिविजनल मजिस्ट्रेट या पुलिस उपाध्यक्ष इत्यादि आते हैं। अधीनस्थ सेवा . ये क्लास-थ्री सेवा होती है, जिसमें विभिन्न विभागों के लिए इंस्पेक्टरों, समीक्षा अधिकारियों या क्लर्कों की भर्ती होती है। न्यायिक सेवा . ये क्लास-टू सेवा होती है, जिसमें सिविल जज, जूनियर डिविजनल (मुंसिफ मजिस्ट्रेटों), असीस्टेंट पब्लिक प्रोसेक्यूटर इत्यादि के लिए भर्ती होती है।
पाटलीपुत्र मेडीकल कालेज
पाटलीपुत्र मेडीकल कालेज एवं अस्पताल धनबाद में स्थित है। इसकी स्थापना सन 1969 में की गई थी। धनबाद जिले तथा उत्तरी नागपुर का एकमात्र मेडिकल कालेज है।
पाटलिपुत्र मेडिकल कालेज (पीएमसी) धनबाद पाटलिपुत्र मेडिकल अशोक राजपथ पटना के रूप में 1971 में स्थापित किया गया था, कॉलेज बिहार के बगल अस्पताल में सरकार के अभाव के कारण किया गया था पर बाद में निजी प्रबंधन धनबाद कॉलेज का तबादला और सदर अस्पताल, अदालत और अधिक परिसर धनबाद संलग्न SSLNT अस्पताल पुराण बाजार धनबाद और केंद्रीय अस्पताल, शिक्षण उद्देश्य के लिए जगजीवन नगर धनबाद (भारत के विभाग के तहत सरकार के श्रम कल्याण.)
सरायढेला, धनबाद में और भूमि की 60 एकड़ जमीन के आसपास मेडिकल कॉलेज अस्पताल के विस्तार के लिए अधिग्रहण कर लिया था, जहां चिकित्सा (1977 से कार्यात्मक) कॉलेज और अस्पताल (2001-2002 से funtional) के लिए 500 बेड की क्षमता के साथ नए भवनों का निर्माण किया गया। सरायढेला परिसर में वर्तमान में इस अस्पताल है सभी चिकित्सीय विभागों सर्जरी और हड्डी रोग है जो अभी भी सदर अस्पताल परिसर में पुरानी इमारत में funtioning, अदालत धनबाद की उम्मीद है।  पुस्तकालय
छात्रावास
इंटरनेट
खेल
बिरसा प्रौद्योगिकी संस्थान, सिंदरी
बिरसा प्रौद्योगिकी संस्थान, सिंदरी (लघु रूप: बीआईटी सिंदरी) (पूर्व नाम: बिहार प्रौद्योगिकी संस्थान, सिंदरी) सिंदरी, झारखंड, भारत में स्थित में एक प्रौद्योगिकी कॉलेज है। यह धनबाद से 27किमी दूर है और झारखंड का एकमात्र सरकारी प्रौद्योगिकी संसथान है। कॉलेज में ए॰आई॰सी॰टी॰ई द्वारा स्वीकृत स्नातक, स्नातकोत्तर और डॉक्टरेट डिग्रियाँ कराई जाती हैं।
संसथान प्रशासनिक और आर्थिक रूप से झारखंड सरकार के विज्ञान और प्रौद्योगिकी विभाग द्वारा चलाया जाता है। शैक्षिक रूप से संसथान विनोबा भावे विश्वविद्यालय से संबद्ध है। परीक्षाओं का संचालन और डिग्री प्रदान करने का कार्य विश्वविद्यालय द्वारा किया जाता है।
कुछ परियोजनाओं के लिए विश्व बैंक से धन प्राप्त हुआ है। परिसर धनबाद से सड़क और रेल द्वारा अच्छी तरह से जुड़ा हुआ है।
स्टील गेट
राजमार्ग क्र 32 पर अवस्थित स्टील गेट धनबाद के प्रमुख उभरते स्थानो में एक है। यह सरायधेला थाना के अन्तर्गत आता है।
कई व्वासायिक सन्स्थान, सरकारी कलोनियो के कारण स्टील गेट तेजी से प्रगति कर रहा है।
स्टील गेट के आसपास सी सी ड्ब्बलु ओ (पुर्व में हिन्दुस्तान स्टील कलोनी), कोयलानगर, न्यु कलोनी आदि अव्स्थित है।
पाटलीपुत्र मेडीकल कालेज, डी ए वी, गुरुकुल, आदर्श मध्य विधालय, बाल भारती, धनबाद पब्लिक स्कुल आदि।
धनबाद रेलवे स्टेशन से मात्र 5 किलोमीटर की दुरी पर अवस्थित है। स्टेशन से पेदल रिक्शा, ऑटो रिक्शा, बस, टैक्सी आसनी से उपल्ब्ध है।
कृत्तिवास रामायण
कृत्तिवास रामायण (बांग्ला : কৃত্তিবাসি রামায়ণ / कृतिबासी रामायण) या 'श्रीराम पाँचाली' (बांग्ला : শ্রীরাম পাঁচালী), की रचना पन्द्रहवीं शती के बांग्ला कवि कृत्तिवास ओझा ने की थी। यह संस्कृत के अतिरिक्त अन्य उत्तर-भारतीय भाषाओं का पहला रामायण है। गोस्वामी तुलसीदास के रामचरित मानस के रचनाकाल से लगभग सौ वर्ष पूर्व कृत्तिवास रामायण का आविर्भाव हुआ था। इसके रचयिता संत कृत्तिवास बंग-भाषा के आदिकवि माने जाते हैं। वह छंद, व्याकरण, ज्योतिष, धर्म और नीतिशास्त्र के प्रकाण्ड पण्डित थे। और राम-नाम में उनकी परम आस्था थी।
यह ग्रंथ मूल रामायण का शब्दानुवाद नहीं है बल्कि इसमें मध्यकालीन बंगाली समाज और संस्कृति का विविध चित्रण भी है। बंग-भाषा के इस महाकाव्य में छः काण्ड (आदि काण्ड, अयोध्या काण्ड, अरण्य काण्ड, किष्किन्धा काण्ड, सुन्दर काण्ड और लंका काण्ड) हैं।
स्पर्शरेखा
ज्यामिति में किसी समतल में स्थित किसी वक्र की किसी बिन्दु पर स्पर्शरेखा या स्पर्शी (tangent line या केवल tangent) उस सरल रेखा को कहते हैं जो उस वक्र को उस बिन्दु पर 'बस स्पर्श करती' है, अर्थात् उस वक्र को केवल उसी बिन्दु पर छूती है और अन्य किसी बिन्दु पर नहीं। वक्र y = f(x) के बिन्दु x = c पर स्पर्शरेखा बिन्दु (c, f(c)) से होकर गुजरती है और उसकी प्रवणता (slope) f'(c) के बराबर होती है।
जब वक्र का समीकरण "y" = "f"("x") के रूप में दिया हो तो स्पर्शी की प्रवणता का मान formula_1 द्वारा निकाला जा सकता है। दी हुई प्रवणता तथा किसी दिये हुए बिन्दु ("X", "Y") से जाने वाली सरल रेखा का समीकरण निम्नलिखित है- जहाँ ("x", "y") उस स्पर्शरेखा के उपर स्थित कोई भी बिन्दु हैं और अवकलज (derivative) का मान formula_3 के लिये निकाला गया हो।
माना कि वक्र : "y" = "f"("x") = "x" के बिन्दु (-1,1) पर स्पर्शरेखा का समीकरण प्राप्त करना है। यहाँ "f' "(-1) = -2 है। अतः स्पर्शरेखा का समीकरण निम्नलिखित होगा- या, "y" = -2"x"-1
किसी वक्र के किसी बिन्दु पर अभिलम्ब (normal line) वह सरल रेखा है जो दिये गये बिन्दु से गुजरती है तथा उस बिन्दु पर स्पर्शरेखा के लम्बवत होती है। दो परस्पर लम्बवत रेखाओं की प्रवणताओं का गुणनफल −1 होता है, अतः यदि दिये गये वक्र का समीकरण "y" = "f"("x") हो तो अभिलम्ब की प्रवणता का मान होगा तथा अभिलम्ब रेखा का समीकरण निम्नलिखित होगा-
जायसवाल ब्राह्मण
जायसवाल एक जाति है| जो कलवार नाम से निम्न वर्ग मे आता हैं|जो चन्द्रवंश के शाखा यदुकुल(अहीर शासको के कुल के राजा के महलो मे कार्य के देख रेख किया करते थे|विशेषत:मदिरा उत्पादन के कार्य मे संलग्न थे!
सुर्मा नदी
सुर्मा भारत के असम राज्य और बांग्लादेश की नदी है। मणिपुर की उत्तरी पर्वतमाला से यह नदी निकलती है। इस नदी का उद्गम जप्वो (Japvo) के दक्षिणी पर्वतस्कंधों के मध्य में है। यहाँ से निकलने के बाद यह मणिपुर की पहाड़ियों से होकर बहती है। मणिपुर एवं कछार में इस नदी का नाम बराक है। कछार जिले में बदरपुर से कुछ आगे यह दो शाखाओं में बँट जाती है- उत्तरी शाखा और दक्षिणी शाखा। उत्तरी शाखा सुर्मा कहलाती है और बंगलादेश के सिलहट जिले से होकर बहती है। दक्षिणी शाखा कुसिआरा कहलाती है और यह पुन: बिबियाना या कालनी एवं बराक नामक शाखाओं में विभाजित हो जाती है। ये दोनों शाखाएँ आगे चलकर उत्तरी शाखा से मिल जाती है। बंगलादेश के मैमनसिंह जिले के भैरव बाजार नामक स्थान पर सुर्मा नदी ब्रह्मपुत्र की पुरानी शाखा से मिलती है। उद्गम स्थल से लेकर इस संगमस्थल तक सुर्मा नदी की कुल लंबाई लगभग 896 किमी है। अब यह इस संगमस्थल से लेकर नारायण गंज एवं चाँदपुर के मध्य तक, जहाँ सुर्मा एवं ब्रह्मपुत्र का संयुक्त जल गंगा से मिलता है, मेघना कहलाती है।
मकरध्वज
मकरध्वज भगवान शिव के रुद्रावतार हनुमान जी का पुत्र था।
भगवान श्रीराम की आज्ञा से हनुमान जी लन्का में गए और वहाँ उन्हें जब भूख लगी तो वे वृक्षों के फलों को खाकर उन वृक्षों को भी उखाड़कर फेंकने लगे। जब असुरराज रावण को इस बात का पता चला तो उसने अपने सबसे छोटे पुत्र अक्षयकुमार को हनुमान जी को रोकने भेजा। लेकिन हनुमान जी ने अक्षयकुमार को युद्ध में मार डाला। अपने छोटे भाई की मृत्यु से क्रोधित होकर रावण के बड़े पुत्र मेघनाद ने हनुमान जी को युद्ध में बन्दी बनाया और असुर नरेश रावण के दरबार में ले गया जहाँ रावण ने हनुमान जी की पूंछ को जला दिया लेकिन हनुमान जी ने अपनी जलती हुई पूंछ से सोने की लन्का को ही जला कर राख कर दिया। आग की गर्मी से हनुमान जी को पसीना आ गया और उस पसीने को एक मछली ने खाद्य समझकर ग्रहण कर लिया जिससे वह मछली गर्भवती हो गई। एक दिन वह मछली पाताल लोक जा पहुँची जहाँ अहिरावण और महिरावण के सेवकों ने उस मछली के पेट को चीर दिया जिसमें एक शिशु निकला जिसके शरीर का ऊपरी हिस्सा वानर का और निचला हिस्सा मछली का था। उसके बल से प्रभावित होकर अहिरावण और महिरावण ने उसे पाताल का द्वारपाल नियुक्त किया था।
रावण के कहने पर उसके भाई अहिरावण और महिरावण भगवान श्रीराम और लक्ष्मण को पाताल ले गए जहाँ वे उन दोनों की बलि देने को तैयार हुए। हनुमान जी पाताल लोक में जा पहुंचे। वहाँ उन्हें एक रक्षक दिखाई दिया जो आधा वानर और आधा मछली था। हनुमान जी ने जब पाताल में प्रवेश किया तो उस परहरी ने उन्हें रोकते हुए कहा कि वे भगवान शन्कर के अवतार हनुमान जी के पुत्र हैं और हनुमान जी ने उन्हें बताया कि वे ही हनुमान हैं तो मकरध्वज ने अपने पिता को प्रणाम किया और उन्हें भीतर जाने दिया। भीतर जाते ही हनुमान जी ने पन्चमुखी रूप लिया (यह गरुड़ , नरसिंह , हयग्रीव और वराह का मिश्रित रूप था) और उन पाँच दीयों को एक साथ बुझाया जिसमें अहिरावण और महिरावण के प्राण स्थित थे। उनके मरते ही हनुमान जी ने अपने पुत्र मकरध्वज की मुलाकात भगवान श्रीराम से करवाई और उन्हें धर्म की राह पर चलने की प्रेरणा दी और साथ ही मकरध्वज को पाताल का राजा नियुक्त किया और वापिस युद्ध क्षेत्र में आ गए।
उत्तर प्रदेश राज्य ललित कला अकादमी
उत्तर प्रदेश राज्य ललित कला अकादमी की स्थापना 8 फरवरी 1962 को उत्तर प्रदेश सरकार के संस्कृति विभाग की पूर्णतः वित्त पोषित स्वायतशासी इकाई के रूप में हुई थी। अकादमी कला एवं कलाकारों की प्रोन्नति एवं प्रोत्साहन के ध्येय की ओर निरन्तर अग्रसर होती हुयी कला जगत में उल्लेखनीय कार्य कर रही है।  अकादमी लखनऊ में छतर मंजिल और इलाहाबाद उच्च न्यायालय के लखनऊ पीठ के मध्य ललित कला अकादमी मार्ग पर लाल बारादरी भवन में स्थित है। यह भवन एक पुरातात्विक इमारत है जिसका निर्माण 1778-1814 के मध्य हुआ है। यह नवाबी इमारतों के वास्तुशिल्प का महत्वपूर्ण नमूना है। लाल बारादरी के भवन में सआदत अली खान से लेकर वाजिद अली शाह तक का दरबार-ए-हाल सजता था और उनकी ताजपोशी भी यहीं हुयी थी।  इसी कारण इस भवन को कम्र-उल-सआदत अर्थात् सुल्तानो का महल कहा जाता था। इस्का निर्मान सआदत अली खान ने अट्ठारहवीं सदी के अंत में करवाया था। यह दरबार महल इतना महत्वमूर्ण और खुबसूरत था कि अंग्रेजों ने इसकी तुलना अपने दरबार-ऐ- हाल से की थी। स्वतंत्रता के पश्चात सर्वप्रथम इस भवन में राजकीय संग्रहालय स्थापित हुआ। राजकीय संग्रहालय का अपने भवन में स्थानान्तरण होने के पश्चात इस भवन में राज्य ललित कला अकादमी की स्थापना वर्ष 1962 में हुई।
चमकौर का युद्ध
चमकौर का युद्ध 1704 में 21, 22, और 23 दिसम्बर को गुरु गोविंद सिंह और मुगलों की सेना के बीच पंजाब के चमकौर में लड़ा गया था। गुरु गोबिंद सिंह जी 20 दिसम्बर की रात आनंद पुर साहिब छोड़ कर 21 दिसम्बर की शाम को चमकौर पहुंचे थे, और उनके पीछे मुगलों की एक विशाल सेना जिसका नेतृत्व वजीर खां कर रहा था, भी 22 दिसम्बर की सुबह तक चमकौर पहुँच गयी थी। वजीर खां गुरु गोबिंद सिंह को जीवित या मृत पकड़ना चाहता था। चमकौर के इस युद्ध में गुरु गोबिंद सिंह की सेना में केवल उनके दो बड़े साहिबजादे अजीत सिंह एवं जुझार सिंह और 40 अन्य सिंह थे। इन 43 लोगों ने मिलकर ही वजीर खां की आधी से ज्यादा सेना का विनाश कर दिया था।
वजीर खान गुरु गोविंद सिंह को पकड़ने में असफल रहा, लेकिन इस युद्ध में गुरु जी के दो पुत्रों साहिबज़ादा अजीत सिंह व साहिबज़ादा जुझार सिंह और 40 सिंह भी शहीद हो गए। गुरु गोविंद सिंह ने इस युद्ध का वर्णन ज़फ़रनामा में किया है। उन्होंने बताया है कि जब वे सरसा नदी को पार कर चमकौर पहुंचे तो किस तरह मुगलों ने उन पर हमला किया।
आगुन्ता
आगुन्ता राजस्थान के नागौर जिले का गाँव है। यह बहुत सुन्दर जगह है। यहाँ दलहन होती हे। यहाँ दवा के रूप में काम आने वाली ईसबगोल पैदा होती है।
स्नातक डिग्री
स्नातक (अंग्रेज़ी:बैचलर) स्नातक उपाधि होती है।
टॉमी ली जोन्स
टॉमी ली जोन्स () एक अमरिकी फ़िल्म अभिनेता व दिग्दर्शक है। इन्हे तिन अकादमी पुरस्कार नामांकन मिल चुके है जिसमें से "द फ्युजिटिव" के लिए इन्हे सर्वश्रेष्ठ सह-अभिनेता में जीत हासिल हुई थी।
मेन इन ब्लैक II
मेन इन ब्लैक II () 2002 में बनी विज्ञान पर आधारित एक एक्शन कॉमेडी फिल्म है जिसमें विल स्मिथ व टॉमी ली जोन्स मुख्य भुमिका में है। यह 1997 में बनी "मेन इन ब्लैक" का दुसरा भाग है।
पावरा
पावरा एक भारतीय आदिवासी लोग हैं। पावरा लोग भारत के महाराष्ट्र राज्य के नंदुरबार जिले में पाए जाते हैं। वे सतपुड़ा पर्वतमाला के जंगलों में रहते हैं।
पावरा लोग अमावस्या के दिन अम्बा, काकड़ और पीपल जैसे वृक्षों की पूजा करते हैं। वे आर्थिक रूप से खेती पर निर्भर हैं। वे पशुधन भी पालते हैं और बरसातों में मछलियाँ भी पकड़ते हैं।
पावर लोगों के लिये होली एक महत्वपूर्ण उत्सव है।पावरा समाज नंदुरबार जिल्हा के सिवा धुळे जळगाव और बुलढाणा जिल्हे मे भी रहते हैं।और मध्यप्रदेश के कई जिल्हो मे पावरा समाज अपनी परंपरा के साथ बसा हुआ है।
फ़िल्मों के प्रकार
फ़िल्म उद्दयोग में फ़िल्मों के कईं प्रकार होते है। इन पर आधारित फ़िल्में अलग-अलग प्रकारों, जिन्हे जेनर (Genre) कहतें है, में वर्गिकृत कि जाती है।
एडवेंचर फिल्म फिल्मों का एक प्रकार है। यह फिल्में बजट पे ध्यान केन्द्रीत न करते हुए अपने लड़ाई के दृश्यों का उपयोग विदेशी स्थानों के अन्वेषण को उत्साहपुर्वक तरिके से करने में करती है।
इस प्रकार के अंतरगत मारकाट वाली फिल्में, आपदा फिल्में और ऐतिहासिक नाटक जो महाकाव्य फिल्मो जैसे होती है, आते है।
यह फ़िल्म का वह प्रकार है जहां एक या एक से अधिक अभिनेता कईं साहसिक दृश्यों में भुमिका निभाते है जिनमें मारधाड, धर-पकड और अन्य साहसिक दृश्य शामिल होते है। इसमें पात्र अधिकतर बहुत पेचिदा व ज्ञानी होता है जो कईं धोकादायक परिस्थितियों से, दुश्मनों से, या कार व अन्य वाहनों से पिछा किया गया होता है और अंततः मुश्किल से मुश्किल परिस्थितियों का सामना करने के बाद विजयी होता है।
इस प्रकार कि फ़िल्मों में विज्ञान कि मन-गढंत कहानियों का समावेष होता है जिसका वास्तविक विज्ञान से शायद हि कोई मिलन हो, जैसे कि, परग्रहियों को लेकर बनी फ़िल्म, दुसरी दुनिया या दुसरे ग्रहों पर बनी फ़िल्म, काल यात्रा, या भविष्य अथवा रोबॉट्स वाली फ़िल्में शामिल है।
इन फिल्मों में सुपर हिरो होते है जेसी की अक्षय कुमार, सलमान खान इतियादी
इन फिल्मों में अधिकतर भूतो की कहानियां बताई जाती है
वेस्ली स्नाइप्स
वेस्ली ट्रेंट स्नाइप्स' () एक अमरिकी फ़िल्म अभिनेता, निर्माता व मार्शल आर्टिस्ट है जो कईं एक्शन, थ्रीलर और ड्रामा फ़िल्मों में अभिनय कर चुके है। वह मार्वल कॉमिक्स के पात्र ब्लेड को "ब्लेड श्रृंखला" में निभाने के लिए प्रसिद्ध है।
प्रवणता
गणित में किसी सरल रेखा की प्रवणता (Gradient) या 'ढलान' (स्लोप) उसके झुकाव की तीव्रता को सूचित करता है। क्षैतिज रेखा की प्रवणता शून्य और उर्ध्वाधर रेखा की प्रवणता 'अनन्त' मानी जाती है।
किसी रेखा की प्रवणता का आंकिक मान उसके किसी दो बिन्दुओं के बीच की ऊंचाई (उर्ध्वाधर दूरी) तथा क्षैतिज दूरी के अनुपात के बराबर होती है।  जहाँ m रेखा की प्रवणता को सूचित कर रहा है।
त्रिकोणमिति की भाषा में किसी रेखा की प्रवणता उसके द्वारा क्षैतिज के साथ बनाये गये कोण के स्पर्शज्या (tan) के बराबर होती है।
किसी रेखा का समीकरण: y=mx+c.\
त्रिकोणमितीय फलन
गणित में त्रिकोणमितीय फलन (trigonometric functions) या 'वृत्तीय फलन' (circular functions) कोणों के फलन हैं। ये त्रिभुजों के अध्ययन में तथा आवर्ती संघटनाओं (periodic phenomena) के मॉडलन एवं अन्य अनेकानेक जगह प्रयुक्त होते हैं।
ज्या (sine), कोज्या (कोज) (cosine) तथा स्पर्शज्या (स्पर) (tangent) सबसे महत्व के त्रिकोणमितीय फलन हैं। ईकाई त्रिज्या वाले मानक वृत्त के संदर्भ में ये फलन सामने के चित्र में प्रदर्शित हैं। इन तीनों फलनों के व्युत्क्रम फलनों को क्रमशः व्युज्या (व्युज) (cosecant), व्युकोज्या (व्युक) (secant) तथा व्युस्पर्शज्या (व्युस) (cotangent) कहते हैं।
सामने = कोण सामने की भुजा की लम्बाई  संलग्न = कोण से संलग्न (लगी हुई) भुजा की लम्बाई  कर्ण = समकोण त्रिभुज का विकर्ण
निम्नलिखित सारणी में यह दिखाया गया है कि चारों चतुर्थांशों के कोणों के लिये त्रिकोणमितीय फलनों के चिह्न क्या होते हैं।
त्रिकोणमितीय फलन निम्नलिखित तालिका में दिये गये सम्बन्धों द्वारा परस्पर बदले जा सकते हैं-
आर्यभट्ट के सूर्यसिद्धान्त में 'ज्या' तथा 'कोटिज्या' का प्रयोग हुआ है जो क्रमशः sine व cosine के समानार्थी हैं। भारत से यह ज्ञान अरबों के पास गया और फिर यूरोप को गया।
आज प्रयोग किये जाने वाले सभी छः त्रिकोणमितीय फलन ९वीं शती तक इस्लामी गणित में प्रयोग होने लगे थे। अल-ख्वारिज्मी ने ज्या, कोज्या और स्पर्शज्या की सारणियाँ बनायी थी।
संगमग्राम के माधव ने पंद्रहवीं शदी के आरम्भ में त्रिकोणमितीय फलनों का का अध्ययन श्रेणी के रूप में किया है।
भुज रुद्र माता वायुसेना बेस
भुज रुद्र माता वायु सेना बेस भारतीय वायुसेना का एक बेस है और गुजरात के भुज नामक शहर के भुज विमानक्षेत्र की उड़ानपट्टी का प्रयोग करता है। यह वायु सेना की दक्षिणी पश्चिम कमान का एक भाग है।
जैक डेवनपोर्ट
जैक डेवनपोर्ट () एक अंग्रेज़ी अभिनेता है।
जॉनाथन प्राइस
जॉनाथन प्राइस () एक फ़िल्म अभिनेता व गायक है।
ज्या, कोटिज्या और उत्क्रमज्या
'ज्या', 'कोटिज्या' तथा 'उत्क्रमज्या' नामक तीन त्रिकोणमितीय फलन भारतीय खगोलशास्त्रियों एवं गणितज्ञों द्वारा प्रतिपादित किये गये थे। वर्तमान समय में प्राप्त ग्रंथों में सबसे पहले ये सूर्यसिद्धान्त में मिलते हैं। वस्तुतः ये वृत्त के चाँप के फलन हैं न कि कोण के फलन। किन्तु आज हमे ज्ञात है कि ज्या और कोज्या का वर्तमान समय के sine और cosine से बहुत नजदीक का सम्बन्ध है। और वास्तव में sine और cosine नामक इन वर्तमान फलनों के नाम संस्कृत के ज्या और कोज्या से ही व्युत्पन्न हुए हैं।
'जीवा' और 'ज्या' समानार्थी हैं। 'जीवा' का मूल अर्थ है - 'धनुष (चाप) की डोरी'
प्रतिलोम त्रिकोणमितीय फलन
गणित में त्रिकोणमितीय फलनों के प्रतिलोम फलनों को प्रतिलोम त्रिकोणमितीय फलन (inverse trigonometric functions) कहते हैं। इनके डोमेन समुचित रूप से सीमित करके पारिभाषित किये गये हैं। इन्हें sin, cos आदि के रूप में निरूपित करते हैं और 'साइन इन्वर्स', 'कॉस इन्वर्स' आदि बोलते हैं। उदाहरण:
चूँकि कोई भी त्रिकोणमितीय फलन एकैकी (one-to-one) नहीं है, इनके प्रतिलोम फलन तभी सम्भव होंगे यदि इनके डोमेन सीमित रखे जांय।
निम्नांकित सारणी में मुख्य प्रतिलोमों का विवरण दिया गया है-
यदि "x" को समिश्र संख्या होने की छूट हो तो "y" का रेंज केवल इसके वास्तविक भाग (real part) पर ही लागू होगा।
Complementary angles:
Negative arguments:
Reciprocal arguments:
If you only have a fragment of a sine table:
Whenever the square root of a complex number is used here, we choose the root with the positive real part (or positive imaginary part if the square was negative real).
From the half-angle formula formula_42, we get:
निम्नलिखित में "k" कोई पूर्णांक है।
आयरलैण्ड (बहुविकल्पी)
आयरलैण्ड एक बहुअर्थी संज्ञा है जिसका मतलब निम्नांकित हो सकता है।
स्पाई किड्स
स्पाई किड्स () 2001 में बनी विज्ञान पर आधारित फ़िल्म है।
ग्रोन अप्स
ग्रोन अप्स () 2010 में बनी अमरिकी कॉमेडी फ़िल्म है।
वाइल्ड वाइल्ड वेस्ट
वाइल्ड वाइल्ड वेस्ट ()
सिद्धान्तदर्पण
सिद्धान्तदर्पण भारत के महान ज्योतिषी चंद्रशेखरसिंह सामंत द्वारा रचित ज्योतिष ग्रंथ है। यह संस्कृत में है और काव्य रूप में रचित है। श्री सामन्त का सम्पूर्ण शोध इस महान ग्रंथ में अंकित है। यह अपने पूर्ववर्ती ग्रंथों सूर्यसिद्धान्त तथा सिद्धान्तशिरोमणि का विकसित रूप है।
यह ग्रंथ सन् १८९९ में कोलकाता प्रेस से देवनागरी लिपि में प्रकाशित हुआ। इस कार्य के लिये योगेश चंद्र राय तथा अठमलिक एवं मयूरभंज के राजाओं से आर्थिक सहायता मिली। प्रोफेसर योगेश चंद्र राय ने इस पुस्तक के लगभग 56 पृष्ठों का अंग्रेजी अनुवाद ने किया था जिसके कारण विश्व को इस ग्रन्थ में छिपी ज्ञान-सम्पदा का पता चला।
प्रतिलोम फलन
गणित में किसी फलन का प्रतिलोम फलन (inverse function) उस फलन को कहते हैं जो मूल फलन द्वारा किये गये परिवर्तन को बदलकर मूल रूप में ला दे। किसी फलन ƒ में x रखने पर परिणाम y मिलता है तो ƒ के प्रतिलोम फलन में y रखने पर परिणाम x मिलेगा, अर्थात् ƒ(x)=y और g(y)=x तो फलन ƒ तथा g एक-दूसरे के प्रतिलोम फलन हैं। इसी को दूसरे तरह से यों कह सकते हैं : g(ƒ(x))=x .
यदि फलन ƒ का प्रतिलोम निकाला जा सकता है तो इसे प्रतिलोमनीय (invertible) कहते हैं। इस स्थिति में ƒ के उस एकमेव (यूनिक) प्रतिलोम को ƒ कहते हैं (इसे 'f इन्वर्स' वाचते हैं, इसे -1 घात नहीं समझना चाहिये)
उदाहरण के लिये, माना ƒ एक ऐसा फलन है जो सेल्सियस में ताप के मान को फारेनहाइट में बदल देता है।
तो इसका प्रतिलोम फलन वह होगा जो डिग्री फारेनहाइट को डिग्री सेल्सियस में बदल दे। अर्थात्
क्योंकि जो C के प्रत्येक मान के लिये सत्य है।
प्रतिलोम निकालने के लिये अलग-अलग विधिया प्रयोग करनी पड़ती हैं।
ƒ निकालने का एक तरीका यह है कि यदि प्रतिलोम का अस्तित्व है तो समीकरण को हल करें और "x" का मान निकालें-
उदाहरण के लिये,
तो हमें की सहायता से "x" का मान निकालना होगा:
अत: प्रतिलोम फलन ƒ निम्नलिखित सूत्र द्वारा दिया जा सकता है-
ऐडम मलिक
ऐडम मलिक () (22 जुलाई 1917 - 5 सितम्बर 1984) इंडोनेशिया के एक वरिष्ठ राजनेता और इंडोनेशियाई पत्रकारिता के अग्रदूतों में से एक थे। वे अपने जीवन में इंडोनेशिया के व्यापार मंत्री, विदेश मंत्री और बाद में उप-राष्ट्रपति रहे। वे संयुक्त राष्ट्र की महासभा के 26वें अध्यक्ष रहे।
वह बातुबारा कबीले के एक बाटक मुस्लिम परिवार से हैं।
उन्होंने औपचारिक रूप से केवल प्राथमिक शिक्षा ग्रहण की थी। उन्होंने अपने राजनैतिक जीवन की शुरुवात सुमात्रा के युवा संगठन पार्तिन्दो से की और 1934 में उसके क्षेत्रीय अध्यक्ष बने। उन्होंने 1946 में पर्ताई रक्यात और पर्ताई मुरबा की स्थापना की।
गृहनगर छोड़ने के बाद मलिक ने एक पत्रकार के रूप में एक नौकरी की। मलिक ने इंडोनेशिया की स्वतंत्रता के लिए हुई प्रमुख घटनाओं में एक महत्वपूर्ण भूमिका निभाई। वे नवंबर 1959 से 1963 तक इंडोनेशिया के सोवियत संघ और पोलैंड को राजदूत रहे। वो इंडोनेशिया के व्यापार मंत्री रहे। उन्हें मार्च 1966 में इंडोनेशिया का उप-प्रधानमंत्री एवं विदेश मंत्री बनाया गया। वो दक्षिण पूर्वी एशियाई राष्ट्रों के संगठन को जन्म देने वाले 8 अगस्त 1967 की बैंगकॉक घोषणा पर हस्ताक्षर करने वाले पाँच विदेश मंत्रियों में से एक थे। वे 1971 से 1972 तक संयुक्त राष्ट्र की महासभा के 26वें अध्यक्ष रहे। वे 29 मार्च 1978 से 1983 तक इंडोनेशिया के तीसरे उप-राष्ट्रपति रहे।
मुखपृष्ठ2/अन्य भाषाओं में
— —
मुखपृष्ठ2/बन्धु प्रकल्प
विकिपीडिया द्वारा संचालित है, जो दूसरे कई तथा के लिए एक मुक्त प्रकल्प चलाती हैं: